LT
2023 3 27
Europos Sąjungos oficialusis leidinys
C 112/25
3.
Ar 2015 m. lapkričio 25 d. Europos Parlamento ir Tarybos direktyvos (ES) 2015/2302 dėl kelionės paslaugų paketų ir susijusių kelionės paslaugų rinkinių, kuria iš dalies keičiami Europos Parlamento ir Tarybos reglamentas (EB) Nr.
2006/2004 ir Direktyva 2011/83/ES bei panaikinama Tarybos direktyva 90/314/EEB (Kelionės paslaugų paketų direktyva), 17 straipsnis turi būti aiškinamas taip, kad užtikrinamas bet kokių sumų, kurias keliautojas sumokėjo kelionių organizatoriui iki kelionės pradžios, grąžinimas, jei keliautojas dėl nepaprastų aplinkybių nutraukia sutartį iki nemokumo atsiradimo, kaip tai suprantama pagal Direktyvos <...> 2015/2302 12 straipsnį, o kelionių organizatoriaus nemokumas atsirado dėl šių nepaprastų aplinkybių?
(1)
OL L 326, 2015, p. 1.
2022 m. gruodžio 21 d.
Amtsgericht Nürnberg (Vokietija) pateiktas prašymas priimti prejudicinį sprendimą byloje JX / FTI Touristik GmbH (Byla C-774/22, FTI Touristik) (2023/C 112/32) Proceso kalba: vokiečių Prašymą priimti prejudicinį sprendimą pateikęs teismas Amtsgericht Nürnberg Šalys pagrindinėje byloje Ieškovas: JX Atsakovė: FTI Touristik GmbH Prejudicinis klausimas Ar 2012 m. gruodžio 12 d. Europos Parlamento ir Tarybos reglamento (ES) Nr.
1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) 18 straipsnio 1 dalis turi būti aiškinama taip, kad joje įtvirtintas ne tik tarptautinės jurisdikcijos reglamentavimas, bet ir nacionalinių teismų teritorinės jurisdikcijos kelionės sutarčių bylose reglamentavimas, kurio turi paisyti bylą nagrinėjantis teismas, kai ir vartotojo – keliautojo – ir jo sutarties šalies – kelionių organizatoriaus – nuolatinė gyvenamoji (buveinės) vieta yra toje pačioje valstybėje narėje, bet kelionės tikslas yra ne šioje valstybėje narėje, o užsienyje (vadinamosios netikros vidaus situacijos), o tai lemia, kad, papildant nacionalines jurisdikcijos taisykles, vartotojas sutartinius reikalavimus kelionių organizatoriui gali reikšti savo nuolatinės gyvenamosios vietos teisme?
(1)
OL L 351, 2012, p. 1.
2022 m. gruodžio 22 d.
Amtsgericht Hamburg (Vokietija) pateiktas prašymas priimti prejudicinį sprendimą byloje flightright GmbH / TAP Portugal (Byla C-778/22, flightright) (2023/C 112/33) Proceso kalba: vokiečių Prašymą priimti prejudicinį sprendimą pateikęs teismas Amtsgericht Hamburg Šalys pagrindinėje byloje Ieškovė: flightright GmbH Atsakovė: TAP Portugal